SAN CLEMENTE KALIFORNIA, USA
DEŇ PRED FINÁLE
PODPORUJEME JACKA
Pripravená?
ČÍSLO TRI
- Pripravená na finále. Druhé kolo. - Finále. Druhé kolo.
Ideme na to.
Tento rok som šťastná, že som toho súčasťou.
Mám pocit, že aj tvoje surfovanie je lepšie.
Viem. Aj ja mám ten pocit. Nechcela som to povedať.
Ale mám pocit, že sa zlepšilo.
ČÍSLO ŠTYRI
Minulý rok som súťažil z druhej
a dnes súťažím zo štvrtej priečky.
Takže do finále vedie dlhá cesta.
Ale viem, že som pripravený.
Kto to prišiel?
- Prišiel Kanoa? - Kanoa.
Som na tlačovke.
ČÍSLO PÄŤ
Sníma ma práve 15 kamier.
Viem, že vyhrať titul je môj osud.
Vyhrať viacero titulov.
ČÍSLO DVA
Keď chcete titul,
chcete najvyššiu priečku. Vaša myseľ nemá limity.
Je to najväčší cieľ konca roka.
ČÍSLO PÄŤ
- Ahoj. - Ráno.
Bože. Toto finále bude šialené.
Tento rok idem do finále,
ale je to iné. Som na prvom mieste...
ČÍSLO JEDEN
...cítim sa veľmi sebavedomo,
ale o titul bojujem so všetkými ostatnými.
- Ešte jedna šanca. Ešte jedna. - Áno, viem. Jedna možnosť.
Cítiš po minulom roku väčší tlak?
Je to blízko.
Ani nie. Teda, mám pocit, že mám lepšiu pozíciu.
Cítim sa ľahko a šťastne.
Dúfam, že vyhrám a preslávim sa.
Vyhrať titul
potvrdzuje váš titul surfovej ikony a legendy.
Je to najdôležitejšia trofej.
Vyhrať ju je najlepšie.
Svetový titul vám nikto nevezme.
Stanete sa súčasťou histórie.
Je to vrchol nášho športu. Stanete sa nesmrteľným.
VÍŤAZI
Vitajte, všetci,
na oficiálnej tlačovej konferencii finále Rip Curl 2022.
Naša sedemnásobná majsterka Stephanie Gilmorová je opäť v hre
a chce dosiahnuť rekordný ôsmy titul.
Áno, chcela by som vyhrať ôsmy, vždy som ho chcela vyhrať.
Takže sa budem snažiť, ale Carissa chce šiesty...
ČÍSLO JEDEN
...čo je blízko siedmich, a to je desivé,
ale je to dlhá cesta.
Uvidíme.
Som vo finále. Na piatom mieste.
Robím, čo sa dá, aby som bola v dobrom rozpoložení
a mala motiváciu.
Ale určite to nebude ľahké,
lebo som na piatom mieste a začínam odspodu.
Máme päť surferov.
Číslo päť súťaží s číslom štyri v prvých pretekoch.
Víťaz surfuje proti číslu tri.
Víťaz potom ide proti číslu dva.
Potom nasleduje trojkolový súboj
s číslom jedna a víťaz získa titul majstra sveta.
Ísť do finále v žltom drese je obrovská výhoda.
Musíte vyhrať len dve kolá...
BÝVALÝ 3-NÁSOBNÝ MAJSTER
...čo je ľahšie ako vyhrať tri či päť.
Pred finále...
BÝVALÁ SURFERKA
...asi surferom na štvrtej a piatej priečke
nedáte veľké, alebo žiadne šance, že budú vo finále.
Čím ste nižšie, tým je šanca menej pravdepodobná.
Dosť dobré raňajky.
- Brunch, obed? Čo to je? - Brunch.
Bol to veľmi dlhý a náročný rok.
Dostala som covid. Nedostala som sa na Pipe.
Ledva som prešla vyraďovaním.
A potom som sa konečne postavila na nohy v druhej polovici sezóny.
Minulý rok som mala akoby podobný rok.
A keď som prišla do finále,
nebola som dosť pripravená.
Minulý rok som to všetko brala menej vážne.
PRIATEĽ
Tento rok sa sebe venujem omnoho...
intenzívnejšie, čo je skvelé.
Minulý rok som si myslela na to isté.
A potom som v prvom kole pohorela.
Úplne. Trapas.
Johanne ťa porazila.
Nie vždy dostaneš, čo chceš
Áno.
Tento rok mám jasnejšie ciele.
Chcem vyhrať.
Musím si naozaj pripomenúť, že sa to dá.
Môžem to dosiahnuť.
Som športový fanatik.
To, ako je to nastavené pripomína skôr videohru než šport.
Medzi ženami to aj fyzicky tak vyzerá.
Napríklad Carissa...
- najväčšia šéfka na vrchole. - Veľká šéfka.
Som sebaistá.
Posledné týždne som tvrdo trénovala,
aby stroj dobre fičal
a všetky systémy šli na plné obrátky.
V tomto bode kariéry
získať šancu opäť vyhrať svetový titul
v tomto nastavení, v tejto vlne,
neviem, či ešte tú šancu dostanem.
Takže ju musím využiť.
Neviem sa dočkať, keď uvidím výrazy ostatných báb,
keď sa začneš valiť kolami.
Budú sa ťa báť.
Steph má techniku.
Prepneš na psycho súťažný mód.
Je to súťaživá mrcha.
TICHÝ OCEÁN
FINÁLE
Konečne je to tu.
Finále majstrovstiev Rip Curl 2022.
Je to tu. Toto je Super Bowl surfovania.
Ide o veľa.
Ide o svetové tituly. Sny.
Ahoj.
- Ako to ide? Rada ťa vidím. - Mám tvoje tričko.
Dobré ráno.
Fanúšikovia surfovania, ideme na to.
POROTCOVIA
Rozhodujte rýchlo a jasne.
Skvelé skóre, ak pôjdu po ohybe vlny.
Aby surfovali náročne.
Hľadáme surferov...
HLAVNÝ POROTCA
...ktorí posúvajú úroveň športu.
Vysoko riskantný štýl
a triky, ktoré často nevidíme.
Steph Gilmorová v úvodnom súboji porazila Brisu Hennessyovú.
Jej nádej na zisk ôsmeho titulu pokračuje.
A v druhom súboji bude čeliť Tatiane Weston-Webbovej.
Treba identifikovať, kedy zaútočiť.
Nejde o spojenie troch.
Musíš to prečítať...
TRÉNER STEPHANIE A KANOA
...a potom ísť do svojej najlepšej otočky,
keď budeš môcť.
Tento rok som si dala záležať na strave,
výžive, harmonograme.
A mám teraz pri sebe svojho skvelého trénera Toma Whitsa.
Snažili sme sa prejsť si v hlave, ako ten deň bude vyzerať.
Dookola sme to nacvičovali.
Porazila som Brisu.
ČÍSLO 4
Veľa šťastia, Tommy.
Ďakujem, Bris.
Teraz idem proti Tatiane.
Musíme byť tvrdé súperky. Tak to funguje.
Musím ísť po krvi.
IDEŠ, TATI
Tatiana má na pláži veľa fanúšikov.
Tento rok som tretia a mám úžasnú šancu,
ale viem, že sa musím snažiť viac ako predtým.
Môj zážitok z minulého roka
mi naozaj pomohol mentálne sa pripraviť na finále.
Áno, idem do toho a chcem na ostatné baby zatlačiť.
Ja ale necítim žiadny tlak.
Som naozaj šťastná a teším sa na túto výzvu.
Je vrchol prílivu,
takže boli asi len tri vlny.
- Áno. - Buď pokojná, tri vlny.
Máš šancu pádlovať a hľadať vlnu, ktorú chceš.
Tatiana má sebavedomie, ktoré majsterka potrebuje.
Ideš, Tati.
Vďaka.
Nebojí sa surfovať tak, ako chce.
Bude náročné ju poraziť.
Ak porazím Tatianu, zvládnem to celé.
Steph je kráľovná štýlu a je neskutočná súperka.
Rada súťaží. Je trochu ako Kelly.
Nikdy neviete, čo urobia.
Ale aj tak ju porazím.
Je cítiť nedávne súboje
a dovolím si tvrdiť, že aj napätie pod povrchom,
keď tieto dve dámy súperia.
DRUHÝ SÚBOJ ŽIEN
Začíname so Steph Gilmorovou.
Trochu zmeškala sekciu.
Podobne začala aj minulý rok,
možno si vyberá nesprávne vlny.
- Do riti. - To nič.
Tati zaujala druhá vlna.
Tati ako jediná jazdí s pravou nohou vpredu.
Ide zospodu na vrch vlny.
Ešte jednu.
TATIANIN MANŽEL
Skorá výhoda pre Tatianu Weston-Webbovú.
Brutálne.
Tatiana sa pozerá doľava.
Ideš, Tati. Ideš!
To je dobrá vlna.
Skvelé surfovanie od Tati.
Je dobré naľavo vidieť čerstvý pohľad.
Stále útočí.
Sedemnásobnej majsterke nedáva šancu.
SÚČASNÉ SKÓRE KOLA
Viem, že je skoro, ale už musím preradiť na vyššiu rýchlosť.
Snažiť sa. Dať si šancu.
Gilmorová ide na to.
Vo vnútorných manévroch je fakt agresívna.
Páni.
Toto bude jej najlepšia vlna v tomto dueli.
V surfovaní toho môžem dokázať viac
a chcem na seba v tejto kreatívnej zóne zatlačiť.
Stredne veľká vlna pre Steph.
Potrebuje 7,88.
To je veľa.
Neuveriteľné. To sa nevidí každý deň.
To ani nebolo v pláne.
So skóre 8,3 otáča Steph kolo.
Panebože. Je to bojovníčka.
KONEČNÉ SKÓRE
Máme skóre. Gilmorová postupuje.
A na konci kola vidíme pekné športové správanie.
Akoby sa ma vesmír spýtal:
„Dnes môžeš rozhodnúť, čo chceš dosiahnuť.
Toto je tá chvíľa. Rozhodni sa.“
A ja som sa rozhodla. Chcela som vyhrať.
Minulý rok sa mnoho ľudí pýtalo:
„Je Steph Gilmorová vyhasnutá sila?“
Sme po tejto výhre
svedkami nového začiatku sedemnásobnej majsterky sveta?
- Do riti. - To bolo úžasné, ty blbka.
Idiot.
Neverím, aký som mala blbý začiatok.
Do tretieho súboja postupuje Steph Gilmorová.
Tatiana Weston-Webbová vypadla zo súťaže.
Raz, dva, tri.
V tom kole som urobila, čo sa dalo,
a bola som na seba hrdá. Nemyslím, že som urobila chyby.
Mala som pocit, že som surfovala dobre. A nebol to môj najlepší rok,
ale som na seba hrdá, že som prekonala všetky pády
a prežila som to.
Prvý súboj Rip Curl majstrovstiev mužov.
Ítalo verzus Kanoa. Veľa tlaku, veľa drámy.
Neporaz Brazílčanov.
Neviem.
Keď pri ľavej
pôjdeš dozadu, máš prednosť.
Moja sezóna nebola, aká som čakal.
Celý rok som nevyhral
a musím vyhrať finále.
Môj prvý súper je Kanoa,
a toto kolo môže rozhodnúť o mnohých veciach.
Kanoa je oddaný športovec. Je talentovaný.
- Ďakujem. - Ideš.
Je to dôležitý moment kariéry.
Mám šancu vyhrať svetový titul. Je to môj životný sen.
Na tejto pozícií sa človek musí pripraviť a ísť do toho.
Skôr sa bojím toho, že ľudí, ktorí ma podporujú,
sklamem.
- Verím ti. - Hej.
- Hej? - Verím v to, čo sme dosiahli.
- Vyhraj to, dobre? - Áno.
Zatlieskajte prvému súboju mužov!
Máme len 35 minút,
aby sme podali 110-percentný výkon.
Dokážem to.
Mám šancu stať sa majstrom.
Uvidím, ako dobre dokážem surfovať.
Poďme na to!
PRVÝ SÚBOJ MUŽOV
Kanoa útočí na prvú vlnu.
Throw tail reverse.
KANOOVA MAMA A BRAT
Intenzita je jasná.
Ítalo štartuje.
Vyšmykla sa mu doska...
ÍTALOVA PRIATEĽKA
...na jeho typickom triku.
Štýlový štart od Igarašiho.
Pekný prvý oblúk.
Griffin Colapinto, ktorý sa takmer dostal do finále.
ČÍSLO 7
Pozerá sa, ako to ide.
Rýchle otočky, aby mohol ešte niečo ukázať.
Malé zaváhanie, ale ustál to. Má to.
Do toho!
Prišiel po samých úspechoch a s vysokým sebavedomím.
Ítalo na druhej strane vie, že musí pridať.
Premýšľam,
čo môžem na sebe zmeniť,
ako sa môžem zlepšiť.
Musíte veriť, že všetko je možné.
Ítalo má na tvári ten výraz.
Vysoký skok s úplnou rotáciou.
A je zakončený.
A pekné pristátie.
Do riti, áno. Ideš, Ítalo.
Ítalo získal 8,17. Prevzal vedenie nad Kanoom.
Tri, dva, jeden.
Igaraši podľahol Ítalovi Ferreirovi v prvom dueli.
KONEČNÉ SKÓRE
Kanoa skončil piaty na svete.
Ítalo.
Ešte ostáva zvyšok pretekov.
Ešte päť.
Dosahuje vrchol v pravý moment.
Úprimne, je to náročné. Ranilo ma to.
Tvrdo som preto makal, viete.
- Mal som toho v rukáve ešte dosť. - Hej.
Mentálne som na tom bol dobre
a bol som pripravený to zvládnuť.
Ale naučil som sa veľa o sebe a svojej povahe.
Aký som športovec.
Videl som svoje stránky, na ktoré som hrdý.
Bol som blízko. Viem, že mám v sebe ešte veľa.
Teším sa na ďalší rok.
VEČER PRED FINÁLE
Tu v Trestles Ítala boleli nohy
a trochu aj koleno.
Ale myslím, že keď si niečo zmyslí, ide za tým.
Má taký vysoký adrenalín, že si necíti telo.
Nemyslí na bolesť, pocity, na nič.
Som vyčerpaný.
Prišiel som z Brazílie a šiel rovno do vody.
Surfoval som, surfoval, surfoval.
Surfoval som ráno, surfoval na obed.
Surfoval som poobede.
Včera som surfoval celé poobedie.
Si šialený.
Ako piaty musí Ítalo veľa dokázať.
Nemá za sebou skvelý rok. V každom kole musel bojovať.
Ale stále má šancu, aby sa stal majstrom sveta.
Tento rok bolo veľa kôl, bolo to zvláštne.
Ítalo dvakrát prehral s Filipem.
Jack a Ítalo mali v Bells Beach problém.
Ítalo sa teší, ako im to vráti.
Čo chcú porotcovia vidieť?
Jacka Robinsona.
V Bells Beach proti Jackovi som bol smutný
a lámalo mi to srdce.
TURNAJ BELLS BEACH 2022
Ítalo 6,7. Jack Robbo vyhráva.
Ítalo vypadáva.
Pojebte sa!
Vtedy som si myslel, že bol... Do riti.
V tom kole nebol lepší ako ja.
Vtedy bol favoritom.
Porotcovia chcú vidieť veľké vlny, veľké manévre,
všetko musí byť veľké.
Držme si palce, aby mal Ítalo dobré vlny.
Dúfam v to.
Ítalo je tento rok trochu iný.
Veci mu nevyšli, ako chcel.
Sťažoval sa na bodovanie.
Neviem, či mal Jack to kolo vyhrať alebo nie.
Ale je naozaj hrozbou.
Tento rok som dospel. Vyhral som dva turnaje.
Takže do finále prichádzam s dobrými pocitmi.
Hľadám si svoju zónu. Hľadám si svoj rytmus.
Od ostatných ma odlišuje asi to,
že som schopný v ťažkých chvíľach ostať veľmi pokojný.
Pamätaj, ak stratíš sústredenie,
zatvor si oči a opäť sa prepoj.
Zavolal som Leandra.
JACKOV TRÉNER
Dodáva mi auru. On má tú moc, viete.
Cítim z neho tú energiu.
Spoj sa s týmto miestom,
voľným dýchaním.
Ale pomaly.
Keď sa sústredím, je to lepšie.
Chcem sa na toto naozaj sústrediť.
Áno, toto je tvoja energia.
V hlave, v mozgu.
Keď sa budem držať silných stránok proti nim,
tak ich porazím.
Tento rok je dobrá príležitosť, aby som to získal.
Ítalo! Ítalo!
ČÍSLO 3
Ítalo Ferreira sa postaví proti Ethanovi Ewingovi.
Pôsobivý výkon.
Toto bude naozaj zábava.
V tretích pretekoch bude Jack Robinson a Ítalo Ferreira.
Bude to zaujímavé.
Toto bude teda šou.
Chcem veľmi pretekať s Jackom.
Mám všetku energiu,
a vložím ju do toho kola,
lebo chcem odplatu za to,
čo sa stalo v Bells.
Keď som Ítala porazil, bolo to obyčajné kolo.
On z toho urobil scénu.
Veľmi to chce.
Som na neho nahnevaný,
a teraz mám šancu pomstiť sa za to, čo sa tento rok udialo.
Majster sveta z roku 2019, Ítalo Ferreira!
Číslo dva v modrom drese, Jack Robinson!
Celý váš život viedol k tomuto.
Máte šancu to dosiahnuť a bol by to krásny moment.
Keď ideme proti sebe,
môžem mu ukázať, kto naozaj som.
TRETÍ SÚBOJ MUŽOV
Tretie preteky.
- Ideme. - Ítalo už štartuje.
Viete, aký je jeho postup a nejako sa mu to darí.
A získava ďalšiu rýchlosť na záver.
SÚČASNÉ SKÓRE KOLA
Keď súťažíte, nechcete byť druhý ani tretí.
Povedal som si, že sa zastavím až vo finále.
Čím viac surfujem, tým som sebavedomejší.
Jack Robinson to teraz pocíti.
Hľadá odpovede.
JACKOV TÍMOVÝ MANAŽÉR
Ideš, Jack. Do toho.
Krásna otočka.
Táto musí stáť za to.
Ide na to, tlačí...
ale neukončil rotáciu.
To robí tlak.
Je to úplne iný druh tlaku. Je to tak.
Do toho.
Jack Robinson ide do veľkých čistých, štýlových oblúkov,
aby to odštartoval.
No tak.
Toto sa na svetové číslo dva podobá viac,
vyzerá, že sa zachránil.
- Silná jazda od začiatku do konca. - Páni.
Ale Ítalo je opäť tu.
Ide zase.
Páni, Ítalo vyskakuje k oblohe.
Úplne zdolal úvodnú sekciu.
Určite počul, ako dav počas jeho jazdy kričí Jackovo meno,
a patrične odpovedal.
To je záver.
KONEČNÉ SKÓRE
Podpisuje šek.
Tretí duel má Ítalo vo vrecku.
To bolo neuveriteľné zakončenie kola.
Ešte jedno.
A získal šancu bojovať o svoj druhý titul
proti Toledovi.
Neuveriteľné.
Poďme. Zostáva už len Filipe.
Videl si to?
Hnevám sa.
Ak sa nehneváte, tak vám na tom nezáleží.
Áno, som z toho smutný.
Ale som mladý. Je to tak, ako to je.
Všetko bolo pre mňa nové.
Budúci rok sa vrátim a veľa toho zmením.
Učíte sa. Je to skúsenosť, viete?
Sú to skúsenosti.
Dobrá práca. Som spokojný.
- Budúci rok. - Áno.
- Ďakujem. - To nič.
Je odhodlaný.
Je typ človeka, ktorý sám seba podporuje viac ako ktokoľvek iný.
Mám pocit, že svoj štýl surfovania zdokonalil.
Naozaj sa z neho stal samostatný muž. A som na neho hrdý.
TRETÍ SÚBOJ ŽIEN
Steph Gilmorová ide do tretieho súboja
proti Johanne Defayovej.
ČÍSLO DVA
Máme tu reprízu prvého kola finále
minulého roka.
Padneš na zadok, ak budeš mať
zase hektický štart a náhly vzostup.
Skúsme to urobiť naopak.
Využi prvých desať minút
a začni dobre hneď od začiatku.
Minulý rok som panikárila a bol koniec.
Bolo to fakt nahovno.
Musíte sa však prispôsobiť. Zmeniť svoj prístup.
Na turné som asi 14. rok, ale ešte nezvažujem koniec.
Myslím len na to, v čom všetkom sa viem zlepšiť.
To je najlepší pocit. Preto sa chcem stále vracať.
Musím sa zlepšiť. Urobiť pokrok.
Si rozbehnutá. Ver si.
- Miluj to. Milujem to. Áno? - Áno.
Dajme aj tento, hm?
Nájdi si rytmus.
Technika prekoná únavu, hej?
Nebude to bolieť. Vôbec.
Ideš, šampiónka. Áno?
Pomsta je dobrý spôsob, ako nájsť motiváciu.
Johanne bude náročná, ale zvládnem to.
Tretie kolo a tomu hovorím duel.
Aby som sa dostala až sem, išla som z úplného dna.
A nezaujíma ma, čo si ľudia myslia.
Urobím to tak, ako chcem.
Gilmorová.
Mala pár pomalých štartov.
Ale v treťom kole to nechce zopakovať.
Už začína.
Zvyšuje intenzitu, lebo vedela, že musí.
Pozrite na to skóre, 8,83.
Johanne Defayová tým pádom musí zamakať.
Páni, pozrite na to. Pôsobivé.
Toto bude vysoké číslo.
Je to tu.
Výborné skóre, viac ako 16 bodov pre Steph Gilmorovú.
KONEČNÉ SKÓRE
Nuž, Johanne Defayová
je tento rok na majstrovstvách tretia.
A Stephanie Gilmorová prichádza na pláž za potlesku davu.
Úžasný výkon od sedemnásobnej majsterky.
Dobojovala to do finále o titul proti Carisse.
Už to cítiš.
Myslím si, že z profi surfovania bola rozčarovaná.
Celé roky bola asi vyhorená.
Krásne. Krásne. A odmenili to.
Ale vidíte, ako ľahko poráža súperky.
Môže to byť pre Steph dôležitý moment.
Myšlienka, že sa niekto z piateho miesta
dostane až na vrchol,
je presne to. Je to myšlienka.
Nikto to ešte nedokázal.
Ak to Steph dokáže, bude to niečo neuveriteľne historické.
Minulý rok v oboch finále vyhralo číslo jeden.
Ale na mužskej strane,
Filipe sleduje, ako Ítalo poľahky porazil ostatných finalistov.
Je to trochu ohrozujúce.
Ak by ste sa Filipeho spýtali, čo cíti,
povedal by, že nervozitu a bezpochyby aj strach.
FINÁLOVÉ RÁNO
Zapoj zadok, stehná.
Využi dych. Zmena.
Minulý rok som vo finále nechal srdce,
ale skončil som druhý.
Bol som tak blízko.
Akoby som to už v jednej ruke mal
a zrazu nie.
Nechcem, aby sa to stalo znova.
Zdvihni ruku.
Tak. Až hore.
Nechcem byť najlepší surfer, ktorý nikdy nevyhrá titul.
Presne tak. Dýchaj.
Záleží mi len na výhre titulu.
Pripraviť.
Čo je iné?
Tento rok som svoje emócie ovládal lepšie.
- Áno. - Ideš.
Stabilizuj rameno. Nebolo to koordinované.
Poďme.
Urob to lepšie.
Silnejšie.
Je to rozhodne môj najlepší rok na turné.
Asi najlepší rok mojej kariéry.
- Lepšie. - Napravené.
Áno. Vylepšil si to.
Dáva to zmysel.
- Čo? - Letí po vlne.
Mať žltý dres, byť na prvom mieste
a ísť do finále je lepšia výhoda.
A mám pocit, že toto je dobrý rok na výhru titulu.
Presne. Aktívna noha.
Dva. Poď.
Poď.
Filipe mal žltý dres už predtým,
ale nepremenil ho na svetový titul.
Prečo? Myslím si, že dôvod je
nedostatok sebadôvery v kľúčových chvíľach.
Ale zdá sa, že tento rok
je na tom mentálne lepšie.
A má neuveriteľnú formu.
Zdá sa, že Filipe Toledo môže o titul už len prísť.
Hotovo.
SÚBOJ MUŽOV O TITUL
Najväčší deň pro surfovania pokračuje.
Brazílsky duel dnes rozhodne o mužskom majstrovi sveta.
Historický moment profesionálneho surfovania.
Ideš, Filipe.
Pred dňom finále
mám, samozrejme, mnoho pocitov.
Veľa sa toho deje, je tam veľký tlak, veľa ľudí.
Cítim úzkosť.
Je ťažké tie emócie ovládať.
Do hlavy sa vám môže dostať kopa vecí
pred veľkým dňom ako je tento.
Všetci vedia, že je favorit.
Čo ak to nezískaš?
Čo ak nikdy nevyhráš titul?
Čo ak, čo ak?
Ítalo!
Ítalo má za sebou neuveriteľné kolá zo štvrtej pozície
pri honbe za druhým titulom majstra.
Na tomto momente pracoval celý deň.
Aby ste vyhrali druhý titul,
niečo vás musí poháňať,
aj fyzicky aj mentálne,
aby ste len vyhrávali.
Vedel som, že súperiť s kýmkoľvek zo štvorky
bude naozaj náročné.
Viem, že ak by to niekto celé zvládol, je to Ítalo.
Chceme sa navzájom poraziť, takže to bude dobrý súboj.
Boh s tebou.
Do toho, dobre?
Ideš do toho. Otvor oči.
Ítalo Ferreira!
Šumí, akoby do neho hodili mentosku
a vybuchne.
Číslo 77, Filipe Toledo!
Filipe vyzerá pokojne a v pohode.
Najdôležitejšie kolo je so sebou samým.
Ak vyhrám proti sebe, myslím, že dokážem čokoľvek.
Boh ti žehnaj.
Vyber si dobré vlny. Dobre?
Filipe! Filipe! Filipe!
Ide Filipe, čakajte veľké veci!
SÚBOJ O TITUL 1 Z 3
Filipe Toledo.
Začína s úvodom.
Veľký rýchly skok.
Úplná kontrola!
Stavia sa na nohy a ukončuje to.
Panebože, mám zimomriavky.
Filipe sa nepotrebuje zahriať.
Darí sa mu.
Vidieť jeho sebavedomie na úvodnej vlne.
Zanecháva odkaz.
Späť k Filipemu.
Prvá otočka, dynamická.
Toledo vyzerá dokonalo.
A spadol.
Prvá chyba a asi bolela.
Veľmi ho to udrelo.
Je to veľký tlak. Ítalo už má svetový titul.
Máte z toho také chvenie v bruchu.
Ale dosť si verím a to mi dodáva sebavedomie.
Ítalo Ferreira ide na to.
Neuveriteľná séria bekhendových otočiek.
No tak.
Ítalo dal zo seba všetko.
So skóre 6,97 nevedie a nemôže tomu uveriť.
Páni.
KONEČNÉ SKÓRE
Vďakabohu!
Prvé kolo súboja o titul, Filipe Toledo.
Páni, to bolo neuveriteľné tesné.
Filipe teraz potrebuje ďalšiu výhru, aby sa stal majstrom.
Filipe sa o titul snaží už dlho...
FILIPOV OTEC
...a cítim tlak, ktorý má na pleciach.
Sústreď sa, na čo si prišiel.
Na to, na čo si celý rok pracoval.
Na to, čo si mi povedal ako dieťa, pamätáš?
Pozrel si sa mi do očí:
„Chcem byť majster sveta.“
Viem, ako tvrdo na tom pracoval.
Koľko vecí musel zanechať, aby ten sen živil.
Stále bojuje, každý deň, každý rok.
Nikdy sa nevzdáva. Som na to veľmi hrdý.
SÚBOJ O TITUL 2 Z 3
No tak!
Ideme do druhého kola.
Ítalo potrebuje vyhrať.
Ale bude mať Toledo svoj deň?
Agresívny štart od Filipeho Toleda.
Silno ide do forehendových oblúkov.
Tu ide Ítalo.
Nesmie prehrať.
No tak.
Ítalo Ferreira sa po návrate po zranení
naozaj postavil na nohy.
Filipe ide do pohybu. Čisto.
Pozrite na tú rýchlosť v otáčkach. Neuveriteľné.
Ešte nikoho som nevidel ísť tak rýchlo.
Zakončil to dokonalo.
Prezerá si celú pláž.
S rytmom, ktorý mám,
mám veľké sebavedomie a som pripravený na čokoľvek.
Pamätajte, ak Toledo vyhrá toto kolo, je po všetkom.
Je to nesmierne tesné. Ítalo potrebuje 7,18.
Ítalo na prevzatie vedenia nepotrebuje veľa.
Ítalo ide doľava.
Ideš.
Vyskakuje.
Vyšiel bez problémov.
Fakt šialené.
V závere sa ešte otočil.
- Má 8,60, prevzal vedenie. - Panebože.
Času je čoraz menej
a Ítalo si asi vynúti tretie a rozhodujúce kolo.
Počkať. Tam je Filipe.
Tá otočka vyzerá dobre.
Akoby bol v tranze,
- mal kontrolou. - Áno.
Len tak cez to letí.
Toto môže byť ono. Filipeho moment.
Filipe mal lepšie oblúky.
POROTCOVIA
Čas rozhodnúť sa.
Prichádza skóre pre Filipeho Toleda.
Je to 8,67.
KONEČNÉ SKÓRE
Áno!
Je to rok Filipeho Toleda, vášho majstra sveta roku 2022.
Neuveriteľné.
Veľakrát bol blízko. Dnes je jeho deň.
Filipeho sezóna vynikala
od ostatných športovcov.
Naozaj si to zaslúžil
za všetko, čo počas roka dosiahol.
Ítalo urobil všetko vo svojej moci, aby sa vrátil.
Ale dnes bol asi Filipeho deň.
Filipe je, podľa mňa, najlepším surferom na svete.
Mám voči nemu rešpekt a páči sa mi jeho štýl.
Filipeho výhra titulu dokazuje,
že najlepší surferi vyhrávajú turnaje.
Je to určite výnimočné.
Po tých obetách a momentoch,
keď som nemohol byť s deťmi.
Vidieť šťastné tváre rodičov
a mojich detí, manželky a môjho brata.
Nakoniec to stojí za to.
Čas na súboj o titul. Dve najlepšie surferky.
Carissa Moorová a Stephanie Gilmorová.
Je veľká výhoda ísť do finále
z prvého miesta,
lebo nemusíte prejsť šiestimi kolami.
Budete surfovať maximálne tri.
Takže, ak uvidíš niečo...
CARISSIN TRÉNER
- Choď do toho. Áno. - Áno. Áno.
Získať tento rok titul by bolo úžasné.
Som spokojná, ale naozaj ho chcem.
Ešte nesurfovala.
Bude veľmi oddýchnutá,
kým Steph už bude cítiť únavu.
Carissa je veľmi silná a vo forme.
Je v poslednom kole, poraziť ju je najťažšie.
Je to ťažké, lebo chcete,
aby vám vyšli vaše sny a aby sa to podarilo.
Ale zároveň si hovorím, že neviem, či som taká silná ako Carissa.
Nemyslel som na to,
čo bude znamenať, ak vyhrá ôsmy titul.
Je to prelomové.
Môže byť najlepšou surferkou v histórii.
Dokážeme to. Nie je to ľahké,
ale máme naozaj dobrú šancu.
SÚBOJ ŽIEN O TITUL
Duel o titul, na dva víťazné.
Carissa chce šiesty titul.
SÚBOJ O TITUL 1 Z 3
Steph chce získať rekordný ôsmy.
Carissa sa vždy tlačí,
aby získala prvú vlnu kola.
Nemám rada špinavé hry, ale pomyslela som si,
že sa ju pokúsim predbehnúť.
Chcem prvú vlnu.
Austrálčanka Steph Gilmorová.
Páni, tieto prvé dva oblúky
- boli krásne. - Páni.
Skóre 8,33. Tomu hovorím začiatok kola.
Carissa Moorová prichádza.
Otočka s koncom dosky.
Havajčanka má body.
Snaží sa získať rytmus.
Potrebuje ešte jednu.
Obhajkyňa titulu sa snaží rozbehnúť.
Veľká otočka.
Carissa si musí udržať pokojnú myseľ
a hnev si nechať na vlnu.
Opäť ide Steph.
Dve najlepšie surferky histórie vo vyrovnanom súboji.
KONEČNÉ SKÓRE
To bolo dobré.
Steph Gilmorová vyhrala prvé kolo nad Carissou Moorovou.
Stále som v hre. Stále idem.
Budujem si rytmus.
V každom kole sa zlepšujem. Som čoraz silnejšia.
Energia stúpala a viem, že Carissa to cítila.
Cítila som sa ako Pacifický rušeň.
Vlak prichádza a nespomalí.
Čas na druhé kolo o titul.
SÚBOJ O TITUL 2 Z 3
Stephanie Gilmorovej stačí jedna výhra a prepíše históriu.
Je to tu. Steph ide na to.
Stlačila spúšť.
Páči sa mi to.
Ideš, Steph!
Carissa Moorová hľadá odpoveď.
Carissa urobí otočku priamo pred Steph. Zvládla to.
Trochu ju ošpliechala vodou.
Carissa potrebuje vyhrať.
Žltá, žiadne významné otočky na dôležitej sekcii,
ale prešla ju pekne.
Na tlačovej konferencii pôvodní obyvatelia spievali pieseň.
A začala som si ju hmkať.
A áno, vďaka tomu som bola v mysli neporaziteľná.
Už prichádza Steph Gilmorová.
Ideš, Stephanie.
- Prišla so štýlom. - Pekne.
Steph vyzerá dokonalo.
Čože?
Toto sme nečakali.
Stephanie Gilmorová získala 7,23 bodu.
KONEČNÉ SKÓRE
Sme svedkami rekordného momentu
v histórii surfovania.
Vždy som hovorila, že chcem vyhrať ôsmy titul,
ale potom som od toho ustúpila.
Ľudia to robia prirodzene, keď sa boja zlyhania.
Znížite svoje očakávania.
Ale až do toho momentu, keď som vyhrala, som nevedela, čo to pre mňa znamenalo.
Naozaj som si myslela, že získať ôsmy,
moja túžba byť „najlepšia v histórii“, vyprchala.
Ale potom sa to stalo
a podala som taký výkon, aby som vyhrala,
vtedy mi to došlo.
„Páni. Presne toto som chcela dokázať.
Takto som sa chcela v turnaji cítiť.
Pre toto som chcela osem titulov majsterky sveta.
Je to najlepší pocit na svete.“
Akoby som otvorila ďalší portál
a v tomto bode kariéry to je naozaj šialený pocit.
Ľudia hovoria, že ma dobehne.
V pohode. Tešil by som sa, ak by vyhrala 11 alebo 12-krát.
11-NÁSOBNÝ MAJSTER SVETA
Bolo by skvelé vidieť Steph pokračovať.
Osemnásobná majsterka Stephanie Gilmorová.
A majster sveta 2022 Filipe Toledo.
Víťazi.
Vždy som snívala o ôsmich tituloch,
odkedy som mala 12 rokov
a rozhodla som sa, že chcem byť najlepšia surferka na svete.
Som rada, že som mala tú šancu a teraz sme tu. Všetko je možné.
A tiež chcem povedať, Filipe, si najlepší chalan na svete.
Je mi cťou deliť sa s tebou o pódium.
Viete, keď si idete za svojimi snami, vyplatí sa to.
Viete, je to ťažké.
Bol som aj hore aj dole. Mal som veľa zlých myšlienok.
Ale dokázali sme to.
Počas roka som mala veľa chvíľ,
ktoré ma mentálne skúšali, aj moju odolnosť.
A môcť to prekonať a skončiť s takouto výhrou,
najlepší rok mojej kariéry.
A finálový deň bol asi najlepší deň môjho života.
Preklad titulkov: Zuzana Šplhová